text: Danfoss fejrede køleventil nr. 50 million
  18 marts 2016 kl. 11.21
  Danfoss markerede fredag et usædvanligt og koldt jubilæum. På 50 år har Danfoss nemlig produceret 50 millioner køleventiler.
  Den termostatiske ekspansionsventil T2 har Danfoss fremstillet i 50 år og i dag trillede ventil nummer 50 million gennem samlebåndet i Nordborg på Als. 
  Hver eneste dag er millioner af mennesker berørt af T2-ventilen uden at vide det. Godt gemt for det blotte øje, udgør ventilen hjertet af uendeligt mange kølesystemer over hele verden, og sikrer korrekt køling af madvarer og et optimalt indeklima. Gennem de sidste 50 år, har T2-ventilen bevist sit værd og er i dag stadig den mest solgte ekspansionsventil i verden.
  T2-ventilen har kun gennemgået ganske få ændringer igennem årene for at holde sig helt ajour med skiftende miljøkrav.
  Det usædvanlige jubilæum blev markeret af flere hundrede ansatte i fabrikshallen i Nordborg og med tale af Jørgen Mads Clausen.
  